Document ID: 32004R1259

UREDBA KOMISIJE (ES) št. 1259/2004
z dne 8. julija 2004
o trajnem dovoljenju določenih v krmi že dovoljenih dodatkov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi (1), kakor je bila nazadnje spremenjena z Uredbo (ES) št. 1756/2002 (2), in zlasti členov 3 in 9d(1) Direktive,
ob upoštevanju naslednjega:
(1)
Direktiva 70/524/EGS predvideva, da se ne sme noben dodatek dati v promet brez dovoljenja Skupnosti.
(2)
V primeru dodatkov, navedenih v delu II Priloge C k Direktivi 70/524/EGS, ki vsebuje mikroorganizme in encime, se lahko dovoljenje brez časovne omejitve že dovoljenega dodatka izda, če so izpolnjeni pogoji, določeni v členu 3(a).
(3)
Uporaba pripravka mikroorganizma Enterococcus faecium (DSM 10663/NCIMB 10415) je bila z Uredbo Komisije (ES) št. 1636/1999 (3) prvič začasno dovoljena za piščance za pitanje.
(4)
V podporo vlogi za dovoljenje tega mikroorganizma brez časovne omejitve so bili predloženi novi podatki.
(5)
Ocena vloge za dovoljenje, predložena v zvezi s tem mikroorganizmom, kaže, da so pogoji iz Direktive 70/524/EGS za dovoljenje brez časovne omejitve izpolnjeni.
(6)
Uporabo tega mikroorganizma za piščance za pitanje, določenega v Prilogi I, je zato treba dovoliti brez časovne omejitve.
(7)
Uporaba encimskega pripravka endo-1,4-beta-glukanaze, endo-1,3(4)-beta-glukanaze in endo-1,4-beta-ksilanaze, ki jih proizvaja Trichoderma longibrachiatum (ATCC 74 252), je bila z Uredbo Komisije (ES) št. 1436/1998 (4) prvič začasno dovoljena za piščance za pitanje v obliki tekočine in z Uredbo Komisije (ES) št. 937/2001 (5) v granulirani obliki.
(8)
Uporaba encimskega pripravka endo-1,3(4)-beta-glukanaze, ki jo proizvaja Aspergillus aculeatus (CBS 589.94), je bila z Uredbo Komisije (ES) št. 654/2000 (6) prvič začasno dovoljena za piščance za pitanje.
(9)
Uporaba encimskega pripravka endo-1,3(4)-beta-glukanaze in endo-1,4-beta-ksilanaze, ki ju proizvaja Penicillium funiculosum (IMI SD 101), je bila z Uredbo Komisije (ES) št. 866/1999 (7) prvič začasno dovoljena za piščance za pitanje.
(10)
Uporaba encimskega pripravka endo-1,4-beta-ksilanaze, ki jo proizvaja Aspergillus niger (CBS 520.94), je bila z Uredbo Komisije (ES) št. 1436/1998 (8) prvič začasno dovoljena za piščance za pitanje.
(11)
Uporaba encimskega pripravka endo-1,4-beta-ksilanaze, ki jo proizvaja Bacillus subtilis (LMG-S 15136), je bila z Uredbo Komisije (ES) št. 1353/2000 (9) prvič začasno dovoljena v trdnem stanju za piščance za pitanje in v tekoči obliki z Uredbo Komisije (ES) št. 2188/2002 (10).
(12)
V podporo vlogam za dovoljenje vsakega od teh encimskih pripravkov brez časovne omejitve so bili predloženi novi podatki.
(13)
Ocena vlog za dovoljenje, predloženih za vsakega od teh encimskih pripravkov, kaže, da so pogoji iz Direktive 70/524/EGS za dovoljenje brez časovne omejitve izpolnjeni.
(14)
Uporaba teh encimskih pripravkov za piščance za pitanje pod pogoji iz Prilog II, III, IV, V in VI se zato dovoli brez časovne omejitve.
(15)
Ocena teh vlog kaže, da se lahko zahtevajo določeni postopki za zaščito delavcev pred izpostavljanjem dodatkom iz Prilog. Tako zaščito je treba zagotoviti z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu (11), spremenjene z Uredbo (ES) št. 1882/2003 Evropskega Parlamenta in Sveta (12).
(16)
Ukrepi, predvideni s to uredbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO UREDBO:
Člen 1
Pripravek, ki spada v skupino „Mikroorganizmi“, določen v Prilogi I, se dovoli za uporabo kot dodatek v prehrani živali pod pogoji, določenimi v navedeni prilogi.
Člen 2
Pripravki, ki spadajo v skupino „Encimi“, določeni v Prilogah II, III, IV, V in VI, se dovolijo za uporabo kot dodatek v prehrani živali pod pogoji, določenimi v teh prilogah.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. julija 2004

Labels: 0
17
6